**რეზო კიკნაძე**

დაიბადა 1960 წლის 29 სექტემბერს თბილისში.

**1974** წელს დაამთავრა მე-9 მუსიკალური სკოლის შვიდწლედი ფორტეპიანოს სპეციალობით (ლიანა ენგიბაროვას კლასში).
**1977** წელს დაამთავრა თბილისის 151-ე საშუალო სკოლა.
**1982** წ დაამთავრა თბილისის სახელმწიფო უნივერსიტეტი კლასიკური ფილოლოგიის სპეციალობით.
ამავე ხანებში უკრავდა საქსოფონზე კონსერვატორიის ჯაზ-კვინტეტში, საქართველოს ტელევიზიის ბიგ-ბენდში, მონაწილეობდა თბილისის, ტალინის ვილნიუსის ჯაზ-ფესტივალებში.

**1981 - 90** წლებში კერძოდ სწავლობდა კომპოზიციას კომპოზიტორ და თავისი უნიკალური მეთოდით განთქმულ პედაგოგ მიხეილ შუღლიაშვილთან (1941-1996), მაშინდელი ქართული მუსიკალური საზოგადოების პროგრესული ნაწილის ერთ-ერთ უმნიშვნელოვანეს წარმომადგენელთან,.

**1986 - 90** წლებში სწავლობდა თბილისის სახელმწიფო კონსერვატორიაში კომპოზიციის ფაკულტეტზე ჯერ ოთარ თაქთაქიშვილის, მერე კი ნოდარ მამისაშვილის კლასში. ამავე ხანებში დაინტერესდა ქართული ტრადიციული მუსიკით, დაარსების დროიდან იყო ანჩისხატის მგალობელთა გუნდის წევრი.

**1991** წელს მარიკა ლაფაურის მიწვევით და ლიანა ისაკაძის ფონდის სტიპენდიით წავიდა გერმანიაში, სადაც ლიუბეკის უმაღლეს მუსიკალურ სასწავლებელში ფრიდჰელმ დოელთან სწავლობდა კომპოზიციას, პარალელურად, 1993 წლიდან, დირკ რაითთან ელექტრონულ მუსიკას, და ასისტენტად მუშაობდა ელექტრონულ სტუდიაში.

**1992 - 94** წლებში იყო ანსამბლ **„NUOVA SONANZA“**-ს წევრი;
თანამშრომლობდა აგრეთვე იაპონურ-გერმანულ თანამედროვე ბალეტის თეატრთან **"TATOEBA - THEATRE DANCE GROTESQUE"**.

**1993** წელს მიიღო „მარი-ლუიზ-იმბუშის ფონდის“ პრიზი კომპოზიციაში.
**1997** წელს მიიღო „ბრაუნშვაიგის ახალი აკადემიის“ პრიზი კომპოზიციაში.

**1998** წელს დაიცვა დიპლომი კომპოზიციაში.

**1998 – 2011** წლებში იყო ლიუბეკის უმაღლესი მუსიკალური სასწავლებლის დოცენტი (ელექტრონული კომპოზიცია)

**1998 – 2011** წლებში იყო ლიუბეკის მუსიკალური სკოლის მასწავლებელი (საქსოფონი და იმპროვიზაცია)

**2000** წლიდან თანამშრომლობს თანამედროვე საბალეტო დასთან **"TanzOrt Nord"**.

**2001** წელს დაამთავრა კომპოზიციის მაგისტრატურა.

**2000 - 2003** წლებში მუშაობდა თავისუფალი იმპროვიზაციის ანსამბლში **„RESOLUTION GROUP“**.

**დღევანდელი საქმიანობა:**

* კომპოზიტორი და შემსრულებელი
* თბილისის ილია ჭავჭავათის სახელმწიფო უნივერსიტეტის ასისტენტ-პროფესორი
* თბილისის ვანო სარაჯიშვილის სახელობის სახელმწიფო კონსერვატორიის რექტორი
* კონცერტები ჯაზის, ახალი მუსიკის, თავისუფალი იმპროვიზაციის, ელექტროაკუსტიკური მუსიკის სხვადასხვა ანსაბლების შემადგენლობაში
* ერთობლივი პროექტები ხელოვნების სხვა სფეროების წარმომადგენლებთან ერთად (ცეკვა, სახვითი ხელოვნება, ლიტერატურა, თეატრი)
* ლექციები და მასტერკლასები ელექტროაკუსტიკურ მუსიკაში